ΓΡΑΠΤΗ ΕΡΩΤΗΣΗ P-0735/00

υποβολή: Anneli Hulthn (PSE) προς την Επιτροπή

(6 Μαρτίου 2000)

Θέμα: Αλιευτική συμφωνία με τις βαλτικές χώρες

Η διένεξη μεταξύ των αλιέων της Σουηδίας και των αλιέων των βαλτικών χωρών στη Βαλτική Θάλασσα έχει οξυνθεί. Οι σουηδοί αλιείς της δυτικής ακτής αντιμετωπίζουν προβλήματα στο να αλιεύουν στα σουηδικά ύδατα, επειδή οι αλιείς των βαλτικών χωρών μπλοκάρουν τους ιχθυότοπους. Βάσει συμφωνίας με την ΕΕ, οι αλιευτικοί στόλοι της Λεττονίας και της Λιθουανίας έχουν δικαίωμα να αλιεύουν ένα μέρος της εθνικής τους ποσόστωσης στις αλιευτικές ζώνες άλλων χωρών της ΕΕ. Τα ξένα αλιευτικά σκάφη πρέπει να αναγγέλλουν την είσοδο και την έξοδό τους από τις σουηδικές αλιευτικές ζώνες. Μέχρι πρότινος, γνωστοποιούσαν άμεσα τη σουηδική ακτοφυλακή. Σήμερα, η γνωστοποίηση γίνεται μέσω Βρυξελλών, γεγονός που προκαλεί καθυστερήσεις πολλών ημερών και, κατά συνέπεια, τα σκάφη εγκαταλείπουν τα σουηδικά ύδατα πριν ενημερωθεί η ακτοφυλακή.

Πώς προτίθεται η Επιτροπή να επιλύσει τα εμφανή προβλήματα ελέγχου και συντονισμού;

Απάντηση του κ. Fischler εξ ονόματος της Επιτροπής

(13 Απριλίου 2000)

Μετά την έγκριση της δήλωσης στο Συμβούλιο Αλιείας το Δεκέμβριο 1995, η Επιτροπήπέβαλε έκθεση για τον έλεγχο της εκτέλεσης των μέτρων διατήρησης και διαχείρισης της Κοινότητας που εφαρμόζονται στα αλιευτικά σκάφη των τρίτων χωρών(1). Βάσει της έκθεσης αυτής, αποφασίστηκε ότι επιβάλλεται η ενίσχυση του ελέγχου των σκαφών αυτών που μπορεί να πραγματοποιηθεί στο πλαίσιο τηςφιστάμενης νομοθεσίας.

Σύμφωνα με το άρθρο 2 του κανονισμού (ΕΟΚ) αριθ. 2847/93 του Συμβουλίου για τη θέσπιση συστήματος ελέγχου της κοινής αλιευτικής πολιτικής(2), κάθε κράτος μέλος παρακολουθεί στο έδαφός του και στα θαλάσσια ύδατα πουπάγονται στην κυριαρχία ή τη δικαιοδοσία του, την αλιευτική δραστηριότητα συμπεριλαμβανομένης της δραστηριότητας των αλιευτικών σκαφών τρίτων χωρών.

Η σουηδική ακτοφυλακή πραγματοποίησε το 1997 και 1998 αντιστοίχως 46 και 23 επιθεωρήσεις στη θάλασσα σε αλιευτικά σκάφη που έφεραν σημαία βαλτικών χωρών. Ο εν λόγω αριθμός επιθεωρήσεων αντιπροσωπεύει ποσοστό επιθεώρησης μεταξύ 1 % και 3 % των αλιευτικών ταξιδιών των σχετικών σκαφών. Η Επιτροπή εκτιμά ότι οι προσπάθειες αυτές πρέπει να αυξηθούν αισθητά.

Όσον αφορά τις κοινοποιήσεις εισόδου και εξόδου από την αλιευτική ζώνη, τα βαλτικά αλιευτικά σκάφη πρέπει να χρησιμοποιούν τους ραδιοφωνικούς σταθμούς που περιλαμβάνονται στην κοινοτική νομοθεσία.

Οι ραδιοφωνικοί σταθμοί κοινοποιούν τα εν λόγω μηνύματα στην Επιτροπή η οποία τα διαβιβάζει όλα σε όλα τα σχετικά κράτη μέλη. Οι σουηδικές αρχές διαθέτουν άρα όλα τα μηνύματα συμπεριλαμβανομένων εκείνων των βαλτικών σκαφών που ασκούν τις αλιευτικές τους δραστηριότητες στο δανικό και γερμανικό τμήμα των κοινοτικώνδάτων. Παρ’ όλο που η κανονική προθεσμία δενπερβαίνει μερικές ώρες, μπορεί να ανέλθει σε 48 ώρες μετά από ένα σαββατοκύριακο. Πρακτικά, η προθεσμία αυτή δεν δημιουργεί κανένα πρόβλημα στις σουηδικές αρχές διότι σχεδόν όλα (πάνω από 98 % των μηνυμάτων) τα βαλτικά σκάφη διαβιβάζουν τα μηνύματά τους μέσω του σταθμού της ακτοφυλακής του Gryd στη Σουηδία. Άρα οι σουηδικές αρχές έχουν στη διάθεσή τους τα μηνύματα αυτά πριν από την κοινοποίησή τους στην Επιτροπή.

Πράγματι το πρόβλημα των αρχών επιθεώρησης είναι κυρίως οι μη ακριβείς γεωγραφικές θέσεις που δηλώνονται από τα βαλτικά σκάφη. Κατά τη διάρκεια αποστολών από επιθεωρητές της Επιτροπής προέκυψε ότι κανένα σκάφος δεν βρέθηκε κοντά στις τοποθεσίες που είχαν δηλωθεί στα μηνύματα. Η Επιτροπή διαπίστωσε επίσης ότι ορισμένα μηνύματα δεν διαβιβάζονται από τον καπετάνιο του σκάφους, αλλά από κάποιονπάλληλο που βρίσκεται στη στεριά.

Σε όλες τις περιπτώσεις, λόγω της ενίσχυσης των κοινοτικών διατάξεων που αφορούν τον έλεγχο των αλιευτικών δραστηριοτήτων των σκαφών τρίτων χωρών που αποφασίστηκε το Δεκέμβριο 1998, έχει ξεπεραστεί ο έλεγχος των κοινοποιήσεων εισόδου και εξόδου. Από τις αρχές του εν λόγω έτους, όλα τα σκάφη που είναι μεγαλύτερα από 24 μέτρα συμπεριλαμβανομένων των ξένων σκαφών,πόκεινται σε σύστημα παρακολούθησης με δορυφόρο. Βάσει του συστήματος αυτού, οι αρχές επιθεώρησης θα λαμβάνουν, τουλάχιστον κάθε δύο ώρες σε πραγματικό χρόνο, τις γεωγραφικές θέσεις των σκαφών χωρίς παρέμβαση του καπετάνιου. Το σύστημα αυτό επιτρέπει άρα τη συνεχή παρακολούθηση όλων των γεωγραφικών θέσεων των βαλτικών σκαφών.

Η πλήρης εφαρμογή τωνφιστάμενων διατάξεων θα επιτρέψει την επίτευξη αποτελεσματικού ελέγχου εάν επαρκούν οι πόροι που διατίθενται για τον έλεγχο των αλιευτικών δραστηριοτήτων. Ο αριθμός των βαλτικών σκαφών που ασκούν αλιευτικές δραστηριότητες ταυτόχρονα στα κοινοτικά ύδατα δενπερβαίνει κατά μέσο όρο 20 σκάφη.

Για την ενίσχυση της ποιότητας και την αύξηση του αριθμού των επιθεωρήσεων και της παρακολούθησης των αλιευτικών δραστηριοτήτων στη Βαλτική Θάλασσα, η Επιτροπή συγκάλεσε στην αρχή του έτους 1999, συνεδρίαση στις Βρυξέλλες στην οποία συμμετείχαν όλα τα παράκτια κράτη της Βαλτικής Θάλασσας. Μια δεύτερη συνεδρίαση του είδους αυτού θα λάβει χώρα τον Απρίλιο 2000 στη νήσο Bornholm (Δανία).

(1) COM(96)493 τελικό.

(2) ΕΕ L 261 της 20.10.1993.